යාපනයේ මරවන්පිලි දකුණු ප්‍රදේශයේ ගම්මානයකදී ඊයේ(10) සවස ගවයෙකු බිම්බෝම්බයකට හසු වීම නිසා එම ගවයාගේ එක් පාදයක් තුවාල වී ඇතැයි ගව හිමියා යාපනයේ බිම්බෝම්බ ඉවත් කිරීමේ අංශය වෙත පැමිණිලි කර තිබෙනවා.කනපතිපිල්ලේ නගුලරාසා නැමති ගවයාගේ අයිතිකරු ප්‍රකාශ කර අත්තේ සම්පූර්ණයෙන්ම බිම්බෝම්බ ඉවත් කොට ජනතාවට යළි පදිංචි වීම සදහා ලබාදුන් ප්‍රදේශයකදී තම ගවයා මෙම අනතුරට පත්ව ඇති නිසා ඊට අදාල අංශ වග කිවයුතු බවයි.බිම්බෝම්බ ඉවත් කළ බවට නිර්දේශ කොට ඇති බොහෝ ප්‍රදේශවලින් වරින් වර බිම්බෝම්බ හමුවී ඒවා පුපුරා යාම නිසා ජනතාවට තම දෛනික කටයුතුවල නිරත වීම කෙරෙහි සාධාරණ බියක් ඇති බවද ගව හිමියා ප්‍රකාශ කර තිබෙනවා.වවුනියාව උතුර නෙඩුන්කේණි විදුහලේ මැද මිදුල තුළ වළලා තිබූ විශාල ප්‍රමාණයේ බිම්බෝම්බයක් පසුගියදා විදුහල්පතිවරයා විසින් දැකීම නිසා විශාල අනතුරක් මග හැරී ගොස් තිබුනා.එම භූමියද බිම්බෝම්බ ඉවත් කිරීමේ නිරත අන්තර්ජාතික සංවිධාන විසින් බිම්බෝම්බ ඉවත් කළ ආරක්ෂිත ප්‍රදේශ වශයෙන් නම්කොට උත්සව පවත්වා අදාල ප්‍රදේශයේ දිසාපතිවරයාට බාරදෙන ලද පළාතක් බව අප වාර්තාකරු කියා සිටියා.වව්නියාව- දිනසේන රතුගමගේ